Den nordjyske motorvej var torsdag eftermiddag spærret i nordgående retning mellem frakørsel 32 Sønderup og frakørsel 31 Støvring Syd. En brændende lastbil var skyld i, at motorvejen var lukket. Rebild Kommunes Beredskab fik hurtigt slukket branden, som brød ud i lastbilens hænger, der var fyldt med møbler. Lastbilen befandt sig i nødsporet, men det var i mere end en time ikke muligt at passere forbi ulykkesstedet. Kort efter klokken 17 blev motorvejens ene spor åbnet, og det er nu muligt at passere forbi stedet. Der er dog en del kø, og det kan derfor være en fordel at køre fra ved Haverslev og tage rute A10 til Støvring.

Opsummering:
En brændende lastbil betød, at motorvejen i mere end en time var spærret i nordgående retning mellem Sønderup og Støvring Syd. Det ene spor er nu farbart.